Diari Oficial de la Generalitat Valenciana


Sumari del DOGV 6716, del 17-02-2012 (2012/1428)

Convocatòria d'una plaça de coordinador del Departament de Turisme, per promoció interna.
-----------------------------------------------------------------------------------------

### Dades del document

Número de DOGV
:   6716

Data del DOGV
:   17-02-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/1428


Data del document
:   27-01-2012

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * concurs administratiu

Convocatòria d'una plaça de coordinador del Departament de Turisme, per promoció interna. [2012/1428]  
L'Alcaldia Presidència, per la Resolució de data 26 de gener de 2012, i en aplicació de la Sentència número 676/2011 del Jutjat Contenciós Administratiu número 2 d'Alacant, va acordar:  
Aprovar el procediment selectiu per a la convocatòria d'una plaça de coordinador del Departament de Turisme de conformitat amb les següents   
  
Bases que han de regir en el procés selectiu per a cobrir per promoció interna una plaça de coordinador del Departament de Turisme.  
  
Primera. Objecte de la convocatòria  
És objecte d'aquesta convocatòria la provisió, pel procediment de concurs oposició, d'un lloc de coordinador del Departament de Turisme, funcionari de carrera pertanyent al grup A, subgrup A2, vacant en la plantilla d'aquest ajuntament, dotada amb els emoluments que corresponguen segons la legislació vigent i la relació de llocs de treball d'aquest ajuntament.  
  
Segona. Requisits dels candidats  
Per a poder participar en aquest procés selectiu, els aspirants hauran de complir els requisits següents:  
a) Titulació mínima: diplomat en Turisme, diplomat en Magisteri, diplomat en Ciències Empresarials, o equivalent.  
b) Ocupar plaça de funcionari de carrera en l'Ajuntament de Benidorm, en el grup C, subgrup C1, i amb una antiguitat mínima de dos anys.  
  
Tercera. Instàncies  
Les instàncies per a sol·licitar prendre part en el procés selectiu es dirigiran a l'alcalde president de l'Ajuntament, i es presentaran en el Registre General d'aquest, durant el termini de 10 dies naturals, comptats a partir de l'endemà de la publicació de l'extracte de la convocatòria en el Butlletí Oficial de l'Estat.  
Juntament amb les instàncies, hauran d'adjuntar-se els documents acreditatius dels mèrits que l'aspirant pretenga que li siguen valorats.  
  
Quarta. Admissió d'aspirants i anuncis de les proves   
Les bases de la prova selectiva, així com les corresponents convocatòries, es publicaran en el Butlletí Oficial de la Província, en el butlletí de la comunitat autònoma i, si escau, en altres diaris oficials o en el periòdic oficial de la corporació interessada.  
L'anunci de la convocatòria es publicarà en el Butlletí Oficial de l'Estat i haurà de contindre:  
Denominació de l'escala, subescala i classe de la plaça per a l'ingrés de la qual es convoquen les proves selectives, corporació que les convoca, classe i nombre de places, amb indicació de les que es reserven, si escau, a promoció interna, així com les que es reserven per a persones amb minusvalidesa, data i número del butlletí o diaris oficials en què s'han publicat les bases i la convocatòria.   
  
Cinquena. Tribunal qualificador  
El tribunal qualificador estarà constituït de la manera següent:  
Presidenta:  
Un/a tècnic/a del Departament de Recursos Humans.  
-Secretari:   
El de la corporació o funcionari/ària en qui delegue.  
VOCALS:   
Tres funcionaris/àries municipals designats pel president de la corporació.  
El tribunal quedarà, a més, integrat pels seus respectius suplents.  
La designació dels membres del tribunal es farà pública al tauler d'edictes de la corporació.  
El tribunal no podrà constituir-se ni actuar sense l'existència de més de la meitat dels seus membres, titulars o suplents, indistintament.  
Hauran d'abstindre's de formar part dels òrgans de selecció de personal:  
- Els que en els cinc anys anteriors a la publicació de la convocatòria hagen realitzat tasques de preparació d'aspirants a proves selectives d'accés a l'administració.  
- Els que es troben sotmesos a algun dels supòsits a què es refereix l'article 28.2 de la Llei 30/1992.  
Així mateix, els aspirants podran recusar-los en la forma que disposa l'article 21 de l'esmentada llei.  
Si una vegada constituït el tribunal i iniciada la sessió, s'absenta el president, aquest designarà, d'entre els vocals concurrents el que el substituirà durant la seua absència, que serà el vocal amb major jerarquia, antiguitat i edat, per aquest ordre.  
  
Base sisena. Sistema selectiu  
La selecció dels aspirants es durà a terme mitjançant el sistema de concurs oposició.  
Fase d'oposició  
Consistirà en la realització d'un exercici consistent en:  
Un exercici obligatori i eliminatori que consistirà en la realització per escrit d'una prova de coneixements referida als continguts dels temaris recollits en l'annex I i l'annex II. El exercici el fixarà el tribunal en forma de test, amb un nombre de 60 preguntes, amb quatre respostes alternatives cada una, i només una serà la correcta. Les contestacions errònies es valoraran negativament amb una penalització equivalent a un terç del valor de cada contestació correcta. La qualificació d'aquest exercici serà de 0 a 10 punts. Seran eliminats els opositors que no hagen obtingut una puntuació mínima de 5 punts. La duració de l'exercici no excedirà de noranta minuts.  
Fase de concurs:  
L'assignació de la puntuació que corresponga a cada aspirant se farà segons el barem que recullen aquestes bases com a annex III.  
  
Base setena. Relació d'aprovats i nomenament  
Relació d'aprovats.  
Acabada la qualificació dels concursants, el tribunal publicarà la relació d'aspirants amb vista a la puntuació obtinguda, declararà aprovat l'aspirant que haja obtingut major puntuació, i proposarà a la presidència de la corporació perquè efectue el corresponent nomenament d'aquest.  
  
Nomenament.  
Una vegada aprovada la proposta d'Alcaldia, l'aspirant nomenat haurà de prendre possessió en el termini de 30 dies hàbils, a comptar de l'endemà de la notificació del nomenament. Si no pren possessió en el termini assenyalat, sense causa justificada, perdrà tots els drets derivats de la superació de les proves i subsegüent nomenament.  
  
Base huitena. Incidències  
El tribunal queda facultat per a resoldre els dubtes que es presenten i prendre els acords necessaris per al bon orde del concurs, en tot el no establit en aquestes bases.  
  
Base novena. Facultat de l'Alcaldia   
L'alcalde, degudament facultat per a això, adoptarà les resolucions pertinents respecte a l'admissió dels aspirants, publicació d'anuncis i la resta de tràmits que pertoquen.  
  
Base desena. Impugnació   
La convocatòria, les bases d'aquesta i tots els actes administratius que es deriven d'aquesta i de l'actuació del tribunal, podran ser impugnats pels interessats en els casos i en la forma establits en la llei de procediment administratiu.  
  
Base onzena. Legislació aplicable  
En tot allò no previst en aquestes bases, s'atindrà al que estableix la Llei 30/1984, de 2 d'agost, de Mesures per a la Reforma de la Funció Pública, modificades per la Llei 23/1988, de 28 de juliol, en el Reial Decret 2223/1984, de 19 de desembre, i en el Decret 364/1995, de 10 de març, pel qual s'aprova el Reglament General de Provisió de Llocs de treball i Promoció Professional dels Funcionaris Civils de l'Administració de l'Estat. Per la Llei 7/2007, de 12 d'abril, de l'Estatut Bàsic de l'Empleat Públic. I pel Reial Decret 896/1991, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'Administració local.  
  
ANNEX I  
  
Temari de matèries comunes  
  
Tema 1. La Constitució. Pluralitat de significats. La Constitució com a text normatiu. La Constitució espanyola.  
Tema 2. Els dret i deures fonamentals. La protecció i suspensió dels drets fonamentals. Protecció jurisdiccional dels drets fonamentals de la persona.  
Tema 3. La Corona. Les funcions del rei. La ratificació.  
Tema 4. Les Corts Generals. Composició, atribucions i funcionament. Òrgans de control dependents de les Corts Generals. El Defensor del Poble.  
Tema 5. El poder judicial. Regulació constitucional de la justícia. El Consell General del Poder Judicial. La planta i organització judicial a Espanya.  
Tema 6. El Govern en el sistema constitucional espanyol. La designació i remoció del president del Govern. El Govern. Composició i funcions.   
Tema 7. Organització i funcionament de l'Administració General de l'Estat. Òrgans superiors i òrgans directius. Els ministeris i la seua estructura interna.   
Tema 8. Òrgans territorials: delegats del Govern en les comunitats autònomes. Subdelegats del govern a les províncies i directors insulars. L'Administració General de l'Estat a l'exterior.   
Tema 9. Les comunitats autònomes. Organització política i administrativa. El sistema de la distribució de competències entre l'Estat i les comunitats autònomes. El finançament de les comunitats autònomes.  
  
Tema 10. L'Administració local: entitats que la integren. El marc competencial de les entitats locals. L'Administració institucional: els organismes públics, organismes autònoms i les entitats públiques empresarials.  
Tema 11. La Unió Europea: origen i evolució. Institucions comunitàries, organització i competències. El Comité de les regions i el Consell d'Europa. La Carta Europea d'Autonomia Local.   
Tema 12. L'administrat: concepte i classes. Capacitat de l'administrat i les seues causes modificatives. Les situacions jurídiques de l'administrat. En especial els drets subjetius i els interessos.  
  
ANNEX II  
  
Temari específic  
  
Tema 1. El fenomen turístic. Avaluació del fet turístic des de la perspectiva dels seus efectes econòmics, culturals, sociopolítics i mediambientals. Dinàmica dels fluxos turístics. Previsions de l'evolució futura del fenomen turístic.  
Tema 2. Els començaments de la indústria del turisme. Influències del turisme en l'economia, l'emergència, l'estructuració i la consolidació del sector econòmic. Factors impulsors del canvi. La fragmentació de les empreses turístiques.  
Tema 3. Factors de desenvolupament turístic. Infraestructures de comunicació i energètiques. El medi ambient. Anàlisi del medi ambient: el clima, el paisatge i l'aigua. Factors econòmics.  
Tema 4. La promoció dels recursos turístics. L'empresa pública. Funcions, competències. Organització i desenvolupament. Topologies de las demandes del turisme.  
Tema 5. La Llei Valenciana del Turisme: línies generals. L'ordenació territorial de la Comunitat Valenciana, repartiment de competències.  
Tema 6. El Turisme i el territori. Principis i aplicacions de l'anàlisi territorial i de medi ambient. Inventari i avaluació del territori com a recurs turístic. Tècniques de gestió mediambiental i de l'espai turístic.  
  
Tema 7. El concepte de turisme i de turista. Oferta i demanda de turisme. Topologia de turistes. Estructura social de la demanda del turisme. Origen geogràfic i social de la població turística.  
Tema 8. La sociologia del turisme. La industria i la civilització de l'oci. L'organització de l'oci en la societat. Oferta y demanda d'oci. La geografia del turisme i de l'oci. Factors geogràfics de la localització turística. L'impact de l'activitat turística. Fluxos i àrees turístiques mundials.  
Tema 9. Les empreses turístiques. Organització formal i informal. Agències majoristes de viatges. Cadenes hoteleres. Els distints rols socials en les organitzacions turístiques. Els micro i macroentorns de les empreses turístiques. La investigació comercial. Les fonts d'informació. Avaluació i anàlisi de les fonts.  
Tema 10. Mercat turístic i procés global de presentació de serveis d'aquesta naturalesa: caracterització de l'oferta turística. Caracterització i motivacions de la demanda turística internacional i espanyola. Procés global de creació i presentació dels serveis turístics en funció de les seues fases.  
Tema 11. Planificació i gestió de l'espai turístic. Evolució de la planificació en la política turística d'Espanya. Quadre polític administratiu de la planificació dels espais turístics en Espanya. Els plans de dinamització i excel·lència turística.  
Tema 12. El producte turístic. concepte i característiques. Gestió i cicle de vida del producte. La marca i el producte. Entorn dels productes i destinacions. Inventari de recursos turístics.   
Tema 13. Avaluació i aprofitament dels recursos turístics. El concepte de turista i client: coneixement, gestió i aplicació del màrqueting. La compra i  
el consum de productes turístics. Comportament i tendències dels usuaris turístics.  
Tema 14. La viavilitat economicofinancera dels productes turístics. Ingressos i costos de producció i estructura. Amortitzacions d'inversions materials i immaterials. Comptes de resultats i balanços. Finançament i rendibilitat dels productes turístics.  
Tema 15. La variable preu en la comercialització dels productes turístics. Condicionants per al disseny de l'estratègia de preus en l'empresa turística. Mètodes de fixació de preus. Estratègies de preus en el sector turístic.  
Tema 16. El concepte de qualitat com a objectiu estratègic. Estratègies per a la millora de la qualitat en els productes turístics.  
Tema 17. Operacions, processos de producció i programació d'activitats en la indústria turística. Manteniment, sistemes de seguretat i gestió de la qualitat.  
Tema 18. L'estructura del mercat turístic i la demanda turística. La segmentació dels mercats. L'oferta i el producte turístic en el mercat. Internet en el mercat turístic. Las distintes decisions de compra. Pautes de consum.  
Tema 19. La planificació i la gestió comercial dels establiments, de les activitats i de les destinacions turístiques. El màrqueting de la industria turística. Instruments.  
La distribució en el turisme i les sues estructures diferents. El màrqueting en la distribució comercial. La gestió de la distribució. El comerç electrònic en las empreses turístiques. Els canals i els agents.  
  
Tema 20. La comunicació turística. La publicitat i els mitjans publicitaris. Los distints sistemes de promoció de vendes. Las relacions públiques. La utilització d'Internet en la comunicació i la publicitat.  
  
Tema 21. Planificació estratègica i pla de màrqueting en les empreses d'hoteleria i turisme: justificació de la utilitat del pla de màrqueting. Peculiaritats del pla de màrqueting segons el tipus d'empresa o entitat del sector.  
Tema 22. Organitzacions implicades en el màrqueting públic turístic. Nivells d'organitzacions turístiques. Entitats a nivell internacional, nacional, autonòmic, provincial i local.  
Tema 23. La planificació estratègica en el màrqueting públic turístic. Anàlisi Dafo. Formulació d'objectius i establiment i estratègies. El pla de màrquetingEl producte turístic: una aproximació al màrqueting - mix públic. Taxonomia del producte.  
Tema 24. Creació i desenvolupament de productes turístics locals. Anàlisi comparatiu i caracterització dels diferents tipus de productes turístics locals. Definició de públics objectius per aquest tipus de productes. Definició, redefinició i desenvolupament de productes turístics locals. Cicle de vida d'un producte turístic. Viabilitat de productes turístics.  
Tema 25. Serveis i entitats d'informació turística: la seua justificació com a servei imprescindible en el mercat turístic actual. Tipus d'entitats que presten serveis d'informació turística. Relacions externes amb altres entitats. Estructures organitzatives i funcionals.  
Tema 26. Gestió de la informació en entitats d'informació turística. Fonts d'informació turística. Procediments per a la gestió de la informació turística. Anàlisi i avaluació de les necessitats d'informació, d'atenció i de resolució de queixes i reclamacions dels usuaris.  
  
Tema 27. Espanya com a destinació i producte turístic. Anàlisi comparatiu i caracterització de les principals destinacions i productes turístics del mercat espanyol. Avaluació de les potencialitats turístiques, l'evolució previsible, les oportunitats i les amenaces.  
Tema 28. Destinacions i productes turístics internacionals. Anàlisi comparatiu i caracterització de les principals destinacions i productes turístics del mercat internacional.   
Tema 29. Avaluació de les potencialitats turístiques, l'evolució previsible, les oportunitats i les amenaces de les principals destinacions i productes turístics internacionals analitzats.  
Tema 30. Oci i temps lliure en la societat europea actual. Estimació de la importància de l'oci en la societat europea actual. Justificació de les demandes i de les necessitats d'oci i temps lliure en funció de distints col·lectius.  
Tema 31. Diversos tipus d'allotjament turístics. Establiments hotelers, apartaments, càmpings, cases rurals: reglamentació, requisits tècnics generals i específics.  
Tema 32. La legislació vigent referent als allotjaments i empreses turístiques de la Comunitat Valenciana.  
Tema 33. Aspectes generals de la conducta del consumidor turista. Marc instrumental per a l'estudi. Per què estudiar el comportament del consumidor en el sector turístic. Concepte. Mètodes. Models de comportament del consumidor.  
Tema 34. Gestió de qualitat. La qualitat en el sector turístic. Concepte. L'Institut de Qualitat Turística Espanyol. Q de Qualitat.  
Tema 35. La promoció turística: d'allò que és públic al que és privat. Suport públic en la promoció turística. Concepte i finalitats de la promoció. Desenvolupament del programa de promoció. Fundació Turisme Benidorm  
Tema 36. Les marques turístiques de la Comunitat Valenciana. Consolidació i promoció.  
Tema 37. Invat-Tur. Open-Apps. Programa d'incentius. Observatori turístic. Pla d'espais turístics. Pla de competitivitat. Pla de màrqueting. Pla estratègic global a la Comunitat Valenciana.  
Tema 38. Secretaria d'Estat de Turisme. Eixos del Pla de Turisme Espanyol Horitzó 2020. Turisme 2020. Pla Renove de Turisme.   
Tema 39. El municipi turístic. Reial Decret Legislatiu 2/2004. Normativa sobre la finançament local. Llei 3/1998, de 21 de maig, de la Comunitat Valenciana.  
Tema 40. Característiques de la destinació Benidorm i el seu desenvolupament. Viabilitat del model del turisme sol i platja. Viabilitat de les destinacions madures.  
  
  
ANNEX III  
  
Barem de mèrits  
  
Formació genèrica:  
Cursos de formació i perfeccionament de duració igual o superior a 15 hores que hagen estat cursats per l'interessat/ada i que hagen estat convocats o homologats per instituts, escoles, sindicats, administracions públiques i organismes oficials de formació, fins a un màxim de 15 punts, d'acord amb la següent escala  
a) De 15 a 24 hores de duració: 0.50 punts per curs.   
b) De 25 a 49 hores de duració: 1,00 punt per curs.  
c) De 50 a 74 hores de duració: 1,75 punts per curs.   
d) De 75 hores o més hores de durada: 2,00 punts per curs.  
Antiguitat en l'Ajuntament:  
0,50 punts per any d'antiguitat en l'Ajuntament, màxim de 10 punts.  
  
Benidorm, 27 de gener de 2012.- L'alcalde: Agustín Navarro Alvado.